jkorsvik/nowiki_second_scrape_merged huggingface dataset:
Asgeir Brekke

Asgeir Brekke (født 27. februar 1942 i Lom) er professor i fysikk ved Universitetet i Tromsø (UiT) og var professor II ved Universitetssenteret på Svalbard (UNIS) 1993-2012.Han er født i Lom og er vokst opp i Vågan i Lofoten og i Lesja i Gudbrandsdalen. Han har cand. real.-eksamen ved UiO (1969) og er dr.philos. fra Universitetet i Tromsø (1975). Asgeir Brekke var en sentral person i oppbyggingen av fysikkmiljøet i Tromsø etter at universitetet ble etablert der i 1968. Han  har arbeidet innen nordlys- og ionosfæreforskning ved Nordlysobservatoriet/UiT fra 1966 til 2012 utenom to år da han var engasjert ved University of California San Diego (UCSD). Han var fulbright-stipendiat ved SRI International i Calfornia i 1977 og har vært gjesteforsker ved en rekke universiteter  og forskningsinsitusjoner.
Brekke var en viktig person i arbeidet med å etablere EISCAT-anleggene i det nordlige Skandinavia på slutten av 70-tallet og har vært en nøkkelperson i arbeidet med å etablere EISCAT-radaren på Svalbard, samt med å utvide EISCAT-samarbeidet til også å omfatte Japan og Kinai forbindelse med inngåelse av samarbeidsavtaler med Ukraina og Russland.
Brekkes forskningsinnsats er konsentrert innen ionosfærefysikk og spesielt koblingen mellom den nøytrale atmosfæren og ionosfæren. Den populærvitenskapelige aktiviteten har også omfattet nordlyset, dets kulturhistorie og mytologiske arv.
Brekke er forfatter og medforfatter i en rekke vitenskapelige og populærvitenskapelige publikasjoner og fikk i 1997 Norges forskningsråds (NRF) pris for fremragende forskningsformidling. Han har blant annet utgitt lærebok om den øvre polare atmosfære og flere populærvitenskapelige bøker. Han har publisert mer enn 115 artikler i internasjonale vitenskapelige tidsskrifter og har også vært aktiv i debatten om forskningens rolle i samfunnet.


== Priser og Utmerkelser ==
Norges forskningsråds formidlingspris for 1997 delt med Alv Egeland
Framkomiteens Nansenbelønning for året 2003
Fridtjof Nansens minneforelesninger ved Det Norske Vitenskapsakademi 2005
Æresbevisning av University of the Arctic 2006
Beynonmedaljen fra EISCAT Council 2010


== Verv ==
Leder av EISCAT Council (1993–1994 og 2005–2008)
Medlem av styret i Andøya Space Center
Leder av Norsk Fysikkråd
Medlem av det russiske akademi for ingeniørvitenskap fra 1994
Medlem av Norges Tekniske Vitenskapsakademi fra 2000
Medlem av Academia Borealis fra 2001, preses 2003, visepreses 2004–2006


== Bibliografi ==
(no) Publikasjoner av Asgeir Brekke i forskningsdokumentasjonssystemet CRIStin


== Referanser ==


== Eksterne lenker ==
(no) Publikasjoner av Asgeir Brekke i forskningsdokumentasjonssystemet CRIStin 
(no) Publikasjoner av Asgeir Brekke i BIBSYS 
Asgeir Brekkes hjemmeside ved UiT
Asgeir Brekkes hjemmeside ved UNIS
Bert Vogelstein

Bert Vogelstein (født 1949) er professor ved Johns Hopkins University.
Vogelstein er mest kjent for å ha avklart rollen til genet som reparerer DNA i cellene eller som deler seg og ødelegger den aktuelle cellen hvis cellens DNA ikke kan repareres. Et slikt skadet gen er ansvarlig for halvparten av alle tilfeller av kreft. Vogelstein studerte ved Pikesville High School før han ble uteksaminert summa cum laude i 1970 fra Universitetet i Pennsylvania med en lavere grad innen matematikk. Vogelsteins interesse var større innenfor medisin, og han tok sin lege-utdannelse fra The Johns Hopkins University fire år senere. 
Vogelstein ble etter lege-utdannelsen ansatt innen pediatri ved Johns Hopkins Hospital. Vogelstein har blitt tildelt utmerkelsene Gairdner Foundation International Award og Louisa Gross Horwitz Prize fra Columbia University i 1998 og en rekke andre priser for hans omfattende forskning. Vogelstein er bosatt i Baltimore, Maryland sammen med sin kone Ilene, og de har tre barn, Jacob, Joshua og Ahava, sammen. Vogelstein ble tildelt den spanske utmerkelsen Fyrsten av Asturias' pris for naturvitenskap og teknologi i 2004 for hans forskning innenfor feltet onkologi.


== Referanser ==


== Eksterne lenker ==
Bert Vogelstein i Encyclopædia Britannica
Barrio Florida

Barrio Florida er en landsby ved bredden av Amazonas-elven noen få kilometer fra byen Iquitos i fylket Loreto i Peru.Landsbyen ligger like ved et oljefelt som det peruanske oljeselskapet PetroPeru drifter, og som har vært oppe i peruansk media flere ganger grunnet dumping av oljeslam i elvevannet.


== Referanser ==
6. divisjon fotball for menn 2022

6. divisjon fotball for menn 2022 var det sjuende nivået i norsk fotball 2022.


== Avdelingene ==


== Østfold Fotballkrets ==


== Akershus Fotballkrets ==


== Oslo Fotballkrets ==


== Indre Østland Fotballkrets ==

 

 


== Buskerud Fotballkrets ==


== Vestfold Fotballkrets ==
1 Tjølling rangeres foran Arnadal på tabellen med årsak i at Arnadal har uteblitt fra terminfestet kamp mot Flint 3.


== Telemark Fotballkrets ==


== Agder Fotballkrets ==


== Rogaland Fotballkrets ==


== Hordaland Fotballkrets ==


== Sogn og Fjordane Fotballkrets ==


== Sunnmøre Fotballkrets ==


== Nordmøre og Romsdal Fotballkrets ==


== Trøndelag Fotballkrets ==


== Troms Fotballkrets ==


== Målskårere ==


== Kvalifisering til 5. divisjon 2023 ==


=== Telemark ===
6. divisjon: Kroken6. divisjon: Siljan6. divisjon: Tollnes 2 (Opprykk)6. divisjon: Sannidal
SemifinalerFinale


=== Østfold ===
5. divisjon: Spydeberg (Nedrykk)6. divisjon, avdeling 1: HSV6. divisjon, avdeling 2: Lisleby 2 (Opprykk)


=== Indre Østland ===
6. divisjon, avdeling 1: Dombås/Lesja/Lesjaskog6. divisjon, avdeling 2: Gudbrandsdølene6. divisjon, avdeling 3: Øystre Slidre/Rogne6. divisjon, avdeling 4: Brandbu (Direkte opprykk)6. divisjon, avdeling 5: Søndre Land6. divisjon, avdeling 6: Hamar (Opprykk)6. divisjon, avdeling 7: Nordre Trysil6. divisjon, avdeling 8: Grue (Opprykk)


=== Sogn og Fjordane ===
2 av 4 lag rykket opp6. divisjon, avdeling 1: Årdal 2 (Opprykk)6. divisjon, avdeling 2: Dale 26. divisjon, avdeling 3: Eikefjord (Opprykk)6. divisjon, avdeling 4: Haugen


== Referanser ==
John Brennan

John Owen Brennan (født 22. september 1955) var fra 8. mars 2013 til 20. januar 2017 direktør i Central Intelligence Agency. Han var tidligere sjefsrådgiver innen kontraterrorisme (fra mai 2009) til USAs president. Da var hans offisielle tittel Deputy National Security Advisor for Homeland Security and Counterterrorism, and Assistant to the President.


== Referanser ==


== Eksterne lenker ==
https://web.archive.org/web/20110506064443/http://www.whorunsgov.com/Profiles/John_O._Brennan
Rygene – Smith & Thommesen

Rygene – Smith & Thommesen AS er en hjørnesteinsbedrift på Rygene i Arendal som driver med produksjon av tremasse. Tremassen blir i hovedsak eksportert i sammenpressede firkanter til Nederland, Tyskland, Italia, Spania, Sveits og Østerrike.Fabrikken hadde i 2020 20 ansatte.


== Rygene sag ==
Det har vært sagbruk ved Rykenefossen siden før 1630-tallet, men det første sagbruket med noe større virksomhet ble oppført rundt 1650. I 1799 het sagen Øiestad sag og var eid av kjøpmannen Peder Thommassøn, og i 1804 overtok Kallevigfamilien sagen. 


== Tresliperi ==
Rundt 1870 overtok arendalsordføreren Anders D. Geelmuyden sagbruket på Rygene, og sammen med maskinfirmaet J.A. Jensen & Dahl startet han tresliperi Rygene Brug der. Den første turbinen ble levert i 1871, og sliperiet var ferdig utbygget i 1873. Allerede i pinseaften 1878 brant sliperiet ned. Det ble ikke bygget opp igjen, men solgt til grosserer Johan Smith fra Christiania for 35 000 kr med alle rettigheter. Han solgte stedet og rettighetene videre i 1883 til selskapet Smith & Thommesen, eid av svogrene Jens T. Thommesen og Julius M. Smith. Sliperiet fikk så etter hvert navnet Rygene Træmassefabrikker. Selskapet ble skilt ut som eget aksjeselskap i 1899, etter at Thommesen døde i 1897. I 1957 ble selskapet slått sammen med Smith & Thommesen igjen, med navnet Rygene – Smith & Thommesen.


== Referanser ==


== Kilder ==
Aalholm, Olav Anton & Vevstad, Andreas: Handelshuset Thommesen-Smith, Rygene Træmassefabrikker, 1983


== Eksterne lenker ==
Offisielt nettsted
Volkswagen New Beetle

Volkswagen New Beetle er en Volkswagen-bilmodell som kom på markedet i 1998. Bilens utseende er sterkt inspirert av den opprinnelige Volkswagen-«bobla». 
New Beetle har motoren foran og forhjulsdrift, og slektskapet til originalmodellen ligger kun i navnet og formen på karosseriet. Under karosseriet er det en moderne bil på alle måter, basert på Volkswagens A4-plattform, som også ble benyttet i fjerde generasjon av Volkswagen Golf. I direkte kontrast til originalen skulle New Beetle aldri være den økonomiske, enkle, pålitelige transporten dens forgjenger var ment som.
På bilutstillingen i Detroit i 1994 presenterte Volkswagen «Concept 1», en konseptbil med futuristisk styling, men samtidig inspirert av den originale Boblas runde form. Sterke reaksjoner fra publikum overbeviste VW om å sette bilen i produksjon, og i 1998, 20 år etter at den siste originale Bobla ble solgt i USA, lanserte Volkswagen New Beetle, designet av J.Mays og Freeman Thomas ved selskapets designstudio i California.
Produksjonen av Beetle opphørte i juli 2019.


== Referanser ==


== Eksterne lenker ==
(en) Offisielt nettsted 
(en) Volkswagen New Beetle – kategori av bilder, video eller lyd på Commons 
Offisielt New Beetle-nettsted hos Volkswagen.no
15 klassiske tilfeller av Lumbago

15 klassiske tilfeller av Lumbago er et samlealbum med Lumbago, utgitt i 1998.


== Sporliste ==
«Berit har fått leggene barbert» (Alt og litt ekstra)
«I gata der du bor» (Cabaret Marzipan)
«Tanta mi rapper i supermarkedet» (Cabaret Marzipan)
«Limbo» (Alt og litt ekstra)
«Visne roser» (Alt og litt ekstra)
«En god dag i dag» (Cabaret Marzipan)
«Eva» (Cabaret Marzipan)
«Den andre sida av speilet» (Alt og litt ekstra)
«Mellom topp og bånn» (Alt og litt ekstra)
«Pene jenter» (Cabaret Marzipan)
«Bare deg jeg tenker på» (Cabaret Marzipan)
«Natt» (Cabaret Marzipan)
«Totalklaustrofobi» (Cabaret Marzipan)
«Lumbagoid» (Cabaret Marzipan)
«Drosja står utafor» (Alt og litt ekstra/Drosja står utafor)
«Vann og brød» (Grønt lys/Vann og brød)


== Medvirkende ==


=== Lumbago ===
Morten Jørgensen - sang, flersang, orgel, flakse, casio vi-tone, synthesizer, låtskriver
Thanasis Zlatanos - vokal, gitarer, synthesizer, kor, emt-bombe, låtskriver, fotograf, coverdesign
Stein Gulbrandsen - bass, kontrabass, piano, synthesizer, kor, låtskriver
Trond Armand Larsen - trommer, perkusjon, marimba, vibrafon, casio vi-tone, orgel, programmering, kor, låtskriver
Bengt Olsson - gitar/komponist på Vann og brød
Trond Steinum - bass på Vann og brød
Ole Hedemann - keyboard på Vann og brød
Arne Berggren - trommer på Vann og brød


=== Øvrige ===
Trygve Mathiesen - flersang på Pene jenter og I gata der du bor, coverdesign
Anne Sandborg, Carl Otto Platou, Eva Storevik Tveit, Hilde Norrgrèn, Ivar Eidem, Mona Eggehagen, Tom Trussel, Cecilie, Geir, Ida, Ina, Ivan, Joachim, K. Udzen, Katja, Maijana, Mala og Martin - bakgrunnvokal på I gata der du bor
Nils Bjarne Kvam - produsent, miksing
Bjørn Lillehagen - tekniker
Hans Petter Danielsen - tekniker
Tore Tambs Lyche - tekniker
Ivar Finsen - tekniker
Terje Welle Busk - tekniker
Rune Nordal - miksing
Bitte Petersen - fotograf
Gunnhild Bakke - fotograf
Jan Walaker - fotograf
Trond Davidsen - fotograf


== Kilder ==
Albumet på Discogs
Judah Folkman

Judah Folkman (født 24. februar 1933 i Cleveland i Ohio i USA, død 14. januar 2008 i Denver) var en amerikansk medisinsk forsker og professor.


== Biografi ==
Folkman er mest kjent for sin banebrytende forskning på tumor angiogenese, en prosess der en svulst trekker sammen blodkarene for å ernære seg selv og opprettholde sin egen eksistens. Folkmans medisinske arbeider grunnla den grenen av kreftforskningen som er kjent som anti-angiogenese terapi. I 2004 ble Folkman tildelt den spanske utmerkelsen Fyrsten av Asturias' pris for naturvitenskap og teknologi sammen med blant andre Joan Massagué, Bert Vogelstein og Robert Weinberg. 
Folkman ble uteksaminert fra The Ohio State University i 1953 og han ble uteksaminert fra Harvard Medical School i 1957. Mens Folkman fremdeles var student ved Harvard Medical School, utviklet han en av de første pacemakerne i verden. Kort tid etter endt eksamen fikk Folkman en stilling ved Massachusetts General Hospital, der han etter hvert steg i gradene til sjefslege i kirurgi. 
Mellom 1960 og 1962 var Folkman utstasjonert i den amerikanske marinen som løytnant, hvor han studerte veksten av blodårene ved National Naval Medical Center i Bethesda i Maryland. Under sin militærtjeneste i US Navy oppfant Folkman en implanterbar enhet for tidsbestemt frigjøring av narkotika i menneskekroppen og han donerte denne oppfinnelsen patentfritt til World Population Council. I 2000 saksøkte et farmasøytisk selskap Folkman og anklaget ham for å ha stjålet æren for å utvikle et lovende medikament som stenger av blodtilførselen til svulster. Folkman gikk til motsøksmål for å forsvare sitt rykte. 
Folkman var blant annet medlem av National Academy of Sciences, Institutt for indremedisin, National Academy of Arts and Sciences og amerikanske Philosophical Society. Han var forfatter av rundt 400 artikler og mer enn 100 monografier og kapitler til flere bøker. Folkman mottok flere internasjonale priser, blant annet Canadas Gairdner Foundation International Award, Israels Wolf Foundation-pris i medisin og Tysklands Ernst Schering-pris. I 2006 ble Folkman en av syv personer oppnevnt av president George W. Bush til National Cancer Advisory Board av National Institutes of Health. 
Folkman døde i Denver den 15. januar 2008 av et hjerteinfarkt. På tidspunktet for sin død var Folkman professor i cellebiologi ved Harvard Medical School og han ansatt ved Children's Hospital Boston. Folkman etterlot seg kona Paula, to døtre og et barnebarn.
Hans arbeid ved Massachusetts General Hospital, gjorde at han ble tildelt Boylston Medical Prize, Soma Weiss Award og Borden Undergraduate Award i medisin. I 1997 ble han tildelt Ernst Jung-prisen i medisin. Han ble utnevnt til æresdoktor ved Göteborgs universitet i Sverige i 2000. I 2001 ble han tildelt Benjamin Franklin-medaljen.


== Referanser ==
Cabaret Marzipan

Cabaret Marzipan er et musikkalbum med Lumbago, innspilt i Nidaros Studios i Trondheim og utgitt i 1981 på Polydor Records. Produsent er Nils B. Kvam. Dette er bandets andre og siste album.


== Sporliste ==
«Tanta mi rapper i supermarkedet» (Thanasis Zlatanos/Morten Jørgensen)
«Pene jenter» (Thanasis Zlatanos/Stein Gulbrandsen/Morten Jørgensen)
«Bare deg jeg tenker på» (Stein Gulbrandsen/Trond Armand Larsen/Morten Jørgensen)
«Natt» (Thanasis Zlatanos/Stein Gulbrandsen/Trond Armand Larsen/Morten Jørgensen)
«En god dag idag» (Thanasis Zlatanos/Morten Jørgensen)
«I gata der du bor» (Thanasis Zlatanos/Stein Gulbrandsen/Morten Jørgensen)
«Sammen igjen» (Thanasis Zlatanos/Marilena Zlatanou/Stein Gulbrandsen/Morten Jørgensen)
«Lumbagoid» (Thanasis Zlatanos/Stein Gulbrandsen/Trond Armand Larsen/Morten Jørgensen)
«Eva» (Thanasis Zlatanos/Stein Gulbrandsen/Morten Jørgensen)
«Totalklaustrofobi» (Thanasis Zlatanos/Stein Gulbrandsen/Morten Jørgensen)


== Medvirkende ==


=== Lumbago ===
Morten Jørgensen - sang, flersang, orgel, flakse, casio vi-tone, låtskriver
Thanasis Zlatanos - vokal på Sammen igjen, gitarer, synthesizer, kor, emt-bombe, låtskriver, fotograf, coverdesign
Stein Gulbrandsen - bass, kontrabass, piano, synthesizer, kor, låtskriver
Trond Armand Larsen - trommer, perkusjon, marimba, vibrafon, casio vi-tone, orgel, programmering, kor, låtskriver


=== Øvrige ===
Trygve Mathiesen - flersang på Pene jenter og I gata der du bor, coverdesign
Anne Sandborg, Carl Otto Platou, Eva Storevik Tveit, Hilde Norrgrèn, Ivar Eidem, Mona Eggehagen, Tom Trussel, Cecilie, Geir, Ida, Ina, Ivan, Joachim, K. Udzen, Katja, Maijana, Mala og Martin - bakgrunnvokal på I gata der du bor
Marilena Zlatanou - gresk oversettelse på Sammen igjen
Nils Bjarne Kvam - produsent, miksing
Hans Petter Danielsen - tekniker
Tore Tambs Lyche - tekniker
Ivar Finsen - tekniker
Rune Nordal - miksing
Bitte Petersen - fotograf
Gunnhild Bakke - fotograf
Jan Walaker - fotograf
Trond Davidsen - fotograf
Ole Schøning - coverdesign


== Eksterne lenker ==
(en) Cabaret Marzipan på Discogs
George M. Whitesides

George M. Whitesides (født 3. august 1939 i Louisville, Kentucky) er en amerikansk kjemiker og professor i kjemi ved Harvard University.
Whitesides gikk på videregående skole i Phillips Andover og ble derfra uteksaminert i 1957. Deretter begynte han ved Harvard College i 1960 og han ble tildelt en doktorgrad i kjemi fra California Institute of Technology i 1964.Whitesides er mest kjent for arbeider innenfor feltene organometallisk kjemi, spektroskopi, myk litografi og nanoteknologi som han også har skrevet flere vitenskapelige artikler om. Whitesides begynte som professor ved Massachusetts Institute of Technology i 1963 og ble der frem til 1982. Mens han var professor ved MIT, spilte han en sentral rolle i utviklingen av Corey-House-Posner-Whitesides reaksjonen, som nå bærer hans navn.
I 1982 flyttet Whitesides sitt laboratorium til Instituttet for kjemi ved Harvard University. Whitesides har også sittet som medlem for det rådgivende utvalg for National Science Foundation, den amerikanske romfartsorganisasjonen NASA, og det amerikanske forsvarsdepartementet. Whitesides er forfatter av mer enn 950 vitenskapelige artikler og han står oppført som oppfinner av mer enn femti patenter. Han er rangert som nummer fem på Thomson ISI's liste over de 1000 mest siterte kjemikerne mellom 1981 og 1997.Whitesides er medgrunnlegger for over tolv selskaper med en samlet markedsverdi på over 20 milliarder dollar. Disse selskapene inkluderer Genzyme, GelTex, Theravance, Surface Logix, Nano-Terra og WMR Biomedical. Whitesides har gjennom sine mange år som professor vært mentor for mer enn 300 studenter, postdoktorer og gjesteforskere.Whitesides er medlem av American Academy of Arts and Sciences, National Academy of Sciences og National Academy of Engineering.


== Priser (utvalg) ==
2008 – Fyrsten av Asturias' pris for naturvitenskap og teknologi
2007 – Priestleymedaljen


== Referanser ==
Graz 99ers

Moser Medical Graz 99ers er et østerriksk ishockeylag fra Graz (Steiermark). Klubben ble stiftet i 1999, etter forgjengeren organisasjonen, i EHC Graz som i 1998/99 sesongen måtte justere på grunn av økonomiske vanskeligheter stykket. Den Graz 99ers startet i 1999/2000 sesongen i Nationalliga, hvor de ble straks mestere. Siden 2000-01 sesongen  har klubben spille i Erste Bank Eishockey Liga. Tommy Jakobsen har spilt for Graz 99ers.


== Noen spillere ==
Tommy Jakobsen 2006–2009
Christian Remo Nicolaisen (2011–2011)
Anders Bastiansen (2014-2015)


== Eksterne lenker ==
https://web.archive.org/web/20081204000122/http://www.99ers.at/ på tysk.
Coriolanus

Coriolanus er en tragedie av William Shakespeare, trolig skrevet mellom 1605 og 1608. Skuespillet er i fem akter, og er basert på livet til den legendariske romerske lederen Gaius Marcius Coriolanus, basert på Plutarks Vitae parallelae. Stykket ble utgitt i 1609. Stykket er det siste av Shakespeares romerske tragedier, og blant hans minst kjente stykker.


== Handling ==
Etter at den romerske generalen Coriolanus har hatt suksess mot ulike opprør som utfordret Romas regjering ble han aktiv i politikken og søkte politisk lederskap. Hans lynne er egnet for å lede folket og ble raskt avsatt, og han bestemmer seg for å endre situasjonen i henhold til hans egen vilje. De allianser han inngår for oppnå sine mål fører til sist til hans endelige fall og død. 


== Reaksjoner på stykket i moderne tid ==
Figuren Coriolanus har blitt beskrevet som en «urfascist», og stykket er blant de få Shakespeare-stykker som ble forbudt i et demokrati i moderne tid. Det ble kortvarig undertrykt i Frankrike på slutten av 1930-tallet grunnet dets fascistiske elementer. Slavoj Zizek noterte at det ble forbudt i etterkrigstidens Tyskland grunnet dets kraftige militarisme.
Coriolanus viser hvordan folkestyre kan bikke over i pøbelvelde, hvordan populister som er bedre til å spinne renker enn å styre kan ri til topps på en bølge av folkelig raseri, og hvordan de som fjerner seg for langt fra problemer i sin tid skaper et vakuum som destruktive krefter vil fylle. Coriolanus er en komplisert skikkelse, han forakter folket han vil styre, men med sine rigide prinsipper blir han et lett bytte for de som vet hvordan de skal manipulere folkets følelser.


== Referanser ==


== Se også ==
Coriolanus (film)


== Eksterne lenker ==
«Forestilling og fortelling», Historiestudenter.no 11. september 2015
The Tragedie of Coriolanus, fullstendig tekst.
The Tragedie of Coriolanus, HTML-versjon av teksten til stykket.
Ulla Marie Broch

Ulla Marie Broch (født 5. desember 1969) er en norsk skuespiller.
Broch tok utdannelse ved Nordisk Teaterskole i Danmark (1992–1995) samt ved The Arts Ed School i England (1995–1996). Etter utdannelsen spilte Broch i ulike teaterstykker ved flere teatere, bl.a. Rogaland Teater, Agder teater, Det norske teatret, Sogn og Fjordane Teater, Beaivváš Sámi Teáhter og Nationaltheatret.
Broch har også arbeidet sammen med diverse teatergrupper, bl.a. Jo Strømgren Kompani som hun turnerte verden rundt sammen med, med produksjonene Klosteret, Orkesteret og Eksperimentet. Samtidig turnerte Broch i 2010 og i januar 2011 med forestillingen I morgen var jeg alltid en løve.
I 2009 hadde Broch rollen som Solveig i Hålogaland Teaters oppsetning av Knut Nærums Peer!.
Våren 2011 medvirket Broch i forestillingen En folkefiende ved Hålogaland Teater. På TV og film har Broch bl.a. spilt Lucy (Børres mor) i Linus i Svingen og Jul i Svingen, Linn Fylke i Hotel Cæsar og Andrea i Ulykken.
Broch har også lagt norsk stemme på TV-serier og lest inn lydbøker.


== Roller ==


== Eksterne lenker ==
(en) Ulla Marie Broch på Internet Movie Database 
(no) Ulla Marie Broch hos Filmfront 
(en) Ulla Marie Broch hos The Movie Database 
Artikkelen har ingen egenskaper for filmpersondatabaser i Wikidata
Darren Peacock

Darren Peacock (født 3. februar 1968 i Bristol) er en tidligere fotballspiller fra England som spilte som midtstopper.
Han spilte nesten 400 ligakamper totalt i karrieren, fra de lavere nivåene i Football League til åtte sesonger i Premier League hvor han spilte for Queens Park Rangers, Newcastle United og Blackburn Rovers. Han måtte legge opp 32 år gammel p.g.a. skader.


== Eksterne lenker ==
(en) Darren Peacock – Transfermarkt 
(en) Darren Peacock – WorldFootball.net 
(en) Darren Peacock – Soccerbase.com 
(en) Darren Peacock – FootballDatabase.eu
Alt og litt ekstra

Alt og litt ekstra er et musikkalbum med Lumbago, utgitt i 1980 på Polydor Records. Produsent var Nils B. Kvam. Dette er bandets debutalbum.


== Sporliste ==
«Thomas» (Thanasis Zlatanos/Stein Gulbrandsen/Morten Jørgensen)
«Visne roser» (Thanasis Zlatanos/Stein Gulbrandsen/Trond Armand Larsen/Morten Jørgensen)
«Familieliv» (Stein Gulbrandsen/Trond Armand Larsen/Morten Jørgensen)
«Mellom topp og bånn» (Thanasis Zlatanos/Trond Armand Larsen/Morten Jørgensen)
«Fatter'n min» (Thanasis Zlatanos/Morten Jørgensen)
«Berit har fått leggene barbert» (Thanasis Zlatanos/Morten Jørgensen)
«Keiser'ns nye klær» (Thanasis Zlatanos/Stein Gulbrandsen/Trond Armand Larsen/Morten Jørgensen)
«Ikke gå» (Stein Gulbrandsen/Trond Armand Larsen/Morten Jørgensen)
«Aldri mer» (Thanasis Zlatanos/Morten Jørgensen)
«Limbo»(Thanasis Zlatanos/Morten Jørgensen)
«Den andre sida av speilet» (Thanasis Zlatanos/Morten Jørgensen)
«Alt og litt ekstra» (Thanasis Zlatanos/Morten Jørgensen)


== Medvirkende ==


=== Lumbago ===
Morten Jørgensen - sang, flersang, perkusjon, låtskriver
Thanasis Zlatanos - gitarer, kor, låtskriver
Stein Gulbrandsen - bass, vocoder, låtskriver
Trond Armand Larsen - trommer, kubjelle, vokal, låtskriver


=== Øvrige ===
Nils Bjarne Kvam - produsent, tekniker
Tore Tambs Lyche - tekniker, miksing
Ivar Finsen - tekniker


== Eksterne lenker ==
(en) Alt og litt ekstra på Discogs